**Pruvreme**

1. Preludijume

Orgel-musihke jallh jeatjah musihke mij sjeahta.

Provresh maehtiejægan vaedtsedh tjihkedidh.

Provresh jallh akte dejstie, såangoen-almetjh, liturge jallh jeatjebh maehtieh gærhkoen sïjse prosesjovine båetedh vaedtsien.

Dellie åålmege maahta musihkem jallh laavlomem goltelidh.

2. Aalkoe-baakoeh

Aehtjien, Baernien jïh Aejlies Voejkenen nommesne.

jallh

Aarmoe dijjese jïh raeffie Jupmelen, mijjen Aehtjien jïh Åejvie Jeesus Kristusen luvhtie.

Liturge maahta naemhtie jallh jeatjah baakoejgujmie provresidie dåastoehtidh:

Gieries (...............) jih (.................)

Dåtnoeh daan gærhkose båateme pruvredh. Daesnie libie dotnine aktene jïh edtjebe aavoedidh jïh rohkelidh Jupmele edtja dotnem jïh dotnen hïejmen bueriesjugniedidh.

Dellie liturge maahta Bibelistie lohkedh:

Saalm 36,8-10 jallh

Saalm 118,1.24 jallh

1. Jåhh 4,16b

3. Saalme

4. Lohkeme Aejlies gærjeste

Jupmele mijjem sjugniedamme ektievoetesne jieledh satnine jïh sinsitnine. Baaja gaarmanæjjam jïh nyjsenæjjam aktesne årrodh. Dej ektievoetem lea nænnoestamme gosse ektievoetem bueriesjugniedi. Ektievoete Jupmelen buerie vadtese mijjese. Gaarmanæjja jïh nyjsenæjja galkijægan sinsitniem iehtsedh, viehkiehtidh jïh aktesne årrodh gaajhkide jieleme-biejjide.

Jupmelen baakoeh vihtenjestieh paarrebieliej ektievoete aejlies lea jïh ij gie galkh dam mïedtelidh.

Mosesen voestes gærjesne naemhtie tjaalasovveme:

1 Mos 1,27-28a

Jïh mijjen Åejvie Jeesus Kristuse jeahta:

Meeht 19,4-6

Lohkebe vielie Aejlies gærjeste.

2-4 daejstie tekstijste jallh jeatjah sjiehteles teksth lohkesuvvieh. Uhtjemes akte tekste galka Båeries testamenteste lohkesovvedh jïh uhtjemes akte Orre testamenteste.

Liturge jallh dah mah veeljesovveme lohkedh, tekstide luhkieh.

Göökteluhkie-gåalmede Salmesne naemhtie tjaalasovveme:

Saalm 23

Golmeluhkie-govtede Salmesne naemhtie tjaalasovveme:

Saalm 36,6-10

Uktsieluhkie-voestes Salmesne naemhtie tjaalasovveme:

Saalm 91,1-2.4.9

Stoerelåhkede Salmesne naemhtie tjaalasovveme:

Saalm 100

Stoereluhkie-gåalmede Salmesne tjaalasovveme:

Saalm 103,1-5

Salomoen laavlomisnie, mubpien kapitelisnie naemhtie tjaalasovveme:

Laavl 2,9-10a.13b-14

Salomoen laavlomisnie, mubpie jïh gaektsede kapitelisnie naemhtie tjaalasovveme:

Akte almetje maahta daam tekstem lohkedh jallh nyjsenæjja (I) jïh gaarmanæjja (II).

Laavl 2,8-14.16-17 + 8,6-7a

Salomoen laavlomisnie, gaektsede kapitelisnie naemhtie tjaalasovveme:

Laavl 8,6-7a

Meehten vaentjielisnie, vïjhtede kapitelisnie naemhtie tjaalasovveme:

Meeht 5,13-16

Meehten vaentjielisnie, govhtede kapitelisnie naemhtie tjaalasovveme:

Meeht 6,25-34

Meehten vaentjielisnie, tjïjhtjede kapitelisnie naemhtie tjaalasovveme:

Meeht 7,8-12

Meehten vaentjielisnie, tjïjhtjede kapitelisnie naemhtie tjaalasovveme:

Meeht 7,24-25

Jåhhan vaentjielisnie, luhkievïjhtede kapitelisnie naemhtie tjaalasovveme:

Jåhh 15,9-12(17)

Pöövlen prievesne Romen åålmegasse, gaektsede kapitelisnie tjaalasovveme:

Rom 8,38-39

Pöövlen voestes prievesne Korinten åålmegasse, luhkiegåalmede kapitelisnie tjaalasovveme:

Abpe kapitele jallh naakede destie maahta lohkesovvedh

1. Kor 13

Pöövlen prievesne Efesosen åålmegasse, gåalmede kapitelisnie tjaalasovveme:

Ef 3,14-21

Pöövlen prievesne Filipposen åålmegasse, mubpie kapitelisnie naemhtie tjaalasovveme:

Fil 2,1-5

Pöövlen prievesne Filipposen åålmegasse, njealjede kapitelisnie naemhtie tjaalasovveme:

Fil 4,4-8

Pöövlen prievesne Kolossosen åålmegasse, gåalmede kapitelisnie naemhtie tjaalasovveme:

Kol 3,12b-14

Jåhhan voestes prievesne, njealjede kapitelisnie naemhtie tjaalasovveme:

1. Jåhh 4,7-12

5 Saalme

Saalme jallh musihke jallh laavlome.

6 Håalome

7 Pruvreme

Båeteden Åejvien alteren uvte guktie åadtjobe govledh dotnen dååjvehtasside, jïh rohkelidh Jupmele edtja dotnem jïh dotnen hïejmem bueriesjugniedidh.

Provresh alteren gåajkoe båetiejægan jïh tjöödtjestægan.

..........(gaarmanæjjan abpe nomme), Jupmelen mijjen sjugniedæjjan jïh daaj væhnaj uvte datnem gihtjem, sïjhth ...................... (nyjsenæjjan abpe nomme) gie dov baalte tjåadtjoeminie, edtja dov rïektes paarrebieline sjïdtedh?

**Gaarmanæjja**: Sïjhtem.

Sïjhth jïjtjedh paarrebieliem iehtsedh jïh earoehtidh, jïh buerie jïh nåake biejjieh dov paarrebieline jieledh goske jaememe dotnem juaka.

**Gaarmanæjja**: Sïjhtem.

..........(nyjsenæjjan abpe nomme), Jupmelen mijjen sjugniedæjjan jïh daaj væhnaj uvte datnem gihtjem, sïjhth ........................ (gaarmanæjjan abpe nomme) gie dov baalte tjåadtjoeminie, edtja dov rïektes paarrebieline sjïdtedh?

**Nyjsenæjja**: Sïjhtem.

Sïjhth jïjtjedh paarrebieliem iehtsedh jïh earoehtidh, jïh buerie jïh nåake biejjieh dov paarrebieline jieledh goske jaememe dotnem juaka.

**Nyjsenæjja**: Sïjhtem.

Geelkeden sinsætnan gïetem jïh dåajvoehtidien dam.

Pruvresh sinsætnan gïetem geelkijægan.

Liturge sov gïetem dej gïeti nille beaja.

Daelie gosse lidien Jupmelen jïh daaj væhnaj uvte dåajvoehtamme aktesne paarrebieline veasodh jïh sinsætnan gïetem geelkeme, dellie bæjhkohtem: dåtnoeh lidien rïektes paarrebielieh.

Jallh B:

..........(gaarmanæjjan abpe nomme), Jupmelen mijjen sjugniedæjjan jïh daaj væhnaj uvte datnem gihtjem, sïjhth ...................... (nyjsenæjjan abpe nomme) gie dov baalte tjåadtjoeminie, edtja dov rïektes paarrebieline sjïdtedh?

**Gaarmanæjja**: Sïjhtem.

..........(nyjsenæjjan abpe nomme), datnem aaj gihtjem, sïjhth ........................ (gaarmanæjjan abpe nomme) gie dov baalte tjåadtjoeminie, edtja dov rïektes paarrebieline sjïdtedh?

**Nyjsenæjja**: Sïjhtem.

Jiehtieh goh manne.

Provresh sinsitnien vuestie jarkelijægan jïh åelkies gïetide geelkijægan jïh numhtie tjåadtjoejægan mearan dåajvoehtægan.

Liturge voestes raajesem låhka jïh dellie provresh, akti jïh akti.

L : **|** ........ (nomme), datnem mov paarrebieline dåastohtem.

Provrese: **|** ........ (nomme), datnem mov paarrebieline dåastohtem.

L : **|** Datnem sïjhtem iehtsedh jïh earoehtidh

Provrese: **|** Datnem sïjhtem iehtsedh jïh earoehtidh

L : **|** jïh gaerhteles dov luvnie årrodh buerie jïh nåake biejjieh

Provrese: **|** jïh gaerhteles dov luvnie årrodh buerie jïh nåake biejjieh

L : **|** goske jaememe monnem juakede.

Provrese: **|** goske jaememe monnem juakede.

Dellie mubpie provrese seammalaakan dåajvohte.

Liturge sov gïetem dej gïeti nille beaja.

Daelie gosse lidien Jupmelen jïh daaj væhnaj uvte dåajvoehtamme aktesne paarrebieline veasodh jïh sinsætnan gïetem geelkeme, dellie bæjhkohtem: dåtnoeh rïektes paarrebielieh.

Paarrebielieh maehtiejægan reagkah soermide bïejedh.

8 Soermesh

A

Vedteden sinsætnan soermesidie mah væhtine leah dåtnoeh dåajvoehtamme gaerhteles sinsætnan årrodh.

Paarrebielieh soermesidie soermide bïejijægan.

Jallh B

Vedteden sinsætnan soermesidie mah væhtine leah dåtnoeh dåajvoehtamme gaerhteles sinsætnan årrodh.

Jiehtieh goh manne.

Liturge voestes raajesem låhka jïh dellie provresh, akti jïh akti.

L : **|** ........ (nomme), dutnjien daam soermesem vadtam

Provrese: **|** ........ (nomme), dutnjien daam soermesem væhtine vadtam

L : **|** juktie dåajvoehtamme datnem iehtsedh jïh gaerhteles årrodh.

Provrese: **|** juktie dåajvoehtamme datnem iehtsedh jïh gaerhteles årrodh.

Mubpie paarrebielie soermesem soermese beaja.

Dellie mubpie seammalaakan dåajvohte jïh soermesem soermese beaja.

9 Rohkelimmie

Paarrebielie boelvestægan.

Liturge aktem daejstie rohkelassijste låhka mearan gïetem dej åejjiej nille beaja.

Jupmele, datne paarrebieliej ektievoetem sjugniedamme jïh nyjsenæjjam jïh gaarmanæjjam bueriesjugniedamme.

Dutnjien rohkelibie: Bueriesjugnedh .................. jïh

................ gïeh dov uvte boelvestamme. Bueriesjugnedh daaj ektievoetem jïh hïejmem. Vedtieh dejtie veljie dov gieriesvoeteste jïh

viehkehth guktie raeffie dej hïejmesne. Båetieh dov aarmojne jïh nænnosth dejtie dov Voejkeninie guktie buerie jïh nåake biejjieh dutnjien håhkesjægan jïh gaerhteleslaakan aktesne jieliejægan jïh minngemes ihkuve jielemem åadtjoejægan.

jallh

Gieries Jupmele, datnem gijhtebe ...... jïh ...... åvteste jïh dan åvteste dah sinsitniem iehtsiejægan. Bueriesjugnedh dej paarrebielie-ektievoetem.

Viehkehth guktie maehtiejægan dej dååjvehtasside eevtjedh guktie veljie jearsoevoeteste, hokseste jïh aavoste sjædta dej ektievoetesne.

Viehkehth guktie maehtiejægan jïh sïjhtijægan siemeslaakan jieledh guktie hijven sjædta (maanide jïh) gaajhkesidie dej hïejmesne årrodh.

Datne guhte leah geajnoe, saetniesvoete jïh jieleme, baajh dejtie dov saetniesvoetesne jieledh. Datne guhte aanteges vadtah jïh jealadahtah, viehkehth daejtie sinsitniem aanteges vedtedh. Datne guhte leah gieriesvoeten gaaltije, viehkehth daejtie jïh gaajhkide paarrebielide gieriesvoetesne sjïdtedh.

Liturge maahta vielie rohkelidh. Tjoevkesh maehtieh aaj båaltajehtedh.

Paarrebielieh maehtiejægan boelvestidh gosse åålmege salmem lååvle.

Rohkelibie guktie mijjen Åejvie mijjem ööhpehtamme.

**Mijjen Aehtjie guhte leah Elmie-rïjhkesne.  
Baajh dov nommem aejliestovvedh.  
Baajh dov rïjhkem båetedh.  
Baajh dov syjhtedem eatnamisnie sjïdtedh   
guktie Elmie-rïjhkesne.  
Vedtieh mijjese daan biejjien   
mijjen fïerhten beajjetje laejpiem.  
Luejhtieh mijjeste maam mijjieh meadteme  
guktie mijjieh luejhtebe   
dejstie guhth mijjese meadteme.  
Aellieh luejhtieh mijjem gïehtjelimmiej sïjse,  
vaallah vaarjelh mijjem bahheste.  
Juktie rïjhke lea dov,   
faamoe jïh earoe ihkuven aajkan. Aamen.**

10 Musihke/væhtah

Musihke, lohkeme jallh jeatjah mij sjeahta.

11 Saalme

12 Bueriesjugniedasse

A.

Jupmelem heevehtibie.

**Gaajhkesh: Jupmelem heevehtibie, halleluja, halleluja, halleluja.**

Åålmege tjuedtjele.

Jupmele datnem bueriesjugnede jïh datnem vaarjele.

Jupmele jïjtse ååredæjjine dutnjien tjuavka jïh

dutnjien åårmege orre.

Jupmele jïjtse ååredæjjine dov gåajkoe jarkoe jïh

dutnjien raeffiem vadta!

**Åålmege: Aamen. Aamen. Aamen.**

Jallh B.

Dåastoehtidie bueriesjugniedassem.

Åålmege tjuedtjele.

Jupmele datnem bueriesjugnede jïh datnem vaarjele.

Jupmele jïjtse ååredæjjine dutnjien tjuavka jïh

dutnjien åårmege orre.

Jupmele jïjtse ååredæjjine dov gåajkoe jarkoe jïh

dutnjien raeffiem vadta!

**Åålmege: Aamen.**

13 Postludijume

Orgel-musihke jallh jeatjah sjiehteles musihke.